“อินเดีย” ยกเลิก 6 ประเทศ ตรวจ “โควิด” เข้าเมือง ดีเดย์ 13 ก.พ.นี้
“อินเดีย” ยกเลิกตรวจ “โควิด” ผู้ที่เดินทางมาจากจีน, สิงคโปร์, ฮ่องกง, เกาหลี, ไทย และญี่ปุ่น มีผล 13 ก.พ.นี้เป็นต้นไป
“อินเดีย” ยกเลิกตรวจ “โควิด” ผู้ที่เดินทางมาจากจีน, สิงคโปร์, ฮ่องกง, เกาหลี, ไทย และญี่ปุ่น มีผล 13 ก.พ.นี้เป็นต้นไป
10 ก.พ. 2566

กระทรวงสาธารณสุขอินเดีย เปิดเผยว่า ตั้งแต่วันจันทร์หน้า (13 ก.พ.) อินเดียจะยกเลิกข้อกำหนดในการตรวจเชื้อโควิด-19 (RT-PCR) ก่อนเดินทางเข้าอินเดียสำหรับผู้ที่เดินทางมาจากจีน, สิงคโปร์, ฮ่องกง, เกาหลี, ไทย และญี่ปุ่น เนื่องจากจำนวนผู้ติดเชื้อโควิด-19 ทั่วโลกได้ลดลงอย่างมาก
อย่างไรก็ตาม กระทรวงสาธารณสุขอินเดียระบุในจดหมายฉบับวันที่ 9 ก.พ. ถึงกระทรวงการบินพลเรือนว่า จะยังคงดำเนินการสุ่มตรวจหาเชื้อโควิด-19 จากผู้เดินทางประมาณ 2% จากทั้งหมดที่เดินทางมาถึงอินเดีย
ทั้งนี้ Worldometer ซึ่งเป็นเว็บไซต์รายงานข้อมูลล่าสุดที่มีการรวบรวมจากหน่วยงานด้านสาธารณสุขทั่วโลกระบุว่า ยอดผู้ติดเชื้อไวรัสโควิด-19 สะสมทั่วโลกมีจำนวน 676,928,174 ราย ส่วนผู้เสียชีวิตสะสมอยู่ที่ระดับ 6,776,867 ราย โดยสหรัฐมียอดผู้ติดเชื้อไวรัสโควิด-19 สูงสุดในโลก (104,620,361) รองลงมาคืออินเดีย (44,683,748)
นอกจากนี้ สหรัฐยังเป็นประเทศที่มีจำนวนผู้เสียชีวิตสูงสุดในโลก (1,137,929) ตามมาด้วยบราซิล (697,583) และอินเดีย (530,748)